google/wiki40b huggingface dataset:
नितु कुंडु

नितु कुंडु (पुरा नाम : नित्य गोपाल कुंडु) का जन्म 3 दिसंबर 1935 को बंग्लादेश में हुआ था। ये एक शिल्पकार एंव कलाकार थें. इन्होंने बंग्लादेश में कला की एक नई धारा की शुरूआत की। वे लकड़ी एंव धातु के सम्मिश्रण से आकृतियां बनाने में माहिर थें. ढाका में बना दक्षेश फौआरा उनकी एक प्रमुख कलाकृति है। उन्हें बंग्लादेश के स्वधीनता संग्राम के एक नायक के रूप में भी याद किया जाता है। उनकी मृत्यु 15 सितंबर 2006 को हुई। उनका अंतिम संस्कार पूरे राजकीय सम्मान के साथ किया गया।
यशवंत नारायण सुकथनकर

जीवन

सुकथनकर एम॰ए॰, विधि स्नातक थे। द्वितीय विश्व युद्ध के दौरान, युद्ध में भाग लेने के लिए भारत को सक्षम करने के लिए विभिन्न आर्थिक और प्रशासनिक सुधार हुए। तब केंद्र में कई महत्वपूर्ण आर्थिक, वाणिज्यिक, औद्योगिक और आपूर्ति संबंधी क्षमता रखने वाले व्यक्तियों का एक अलग वित्त और वाणिज्य संघ बनाया गया। सुकथनकर इस में शामील थे और व्यापार विशेषज्ञ थे।
सुकथनकर १४ मई १९५३ से ३१ जुलाई १९५७ तक भारत के द्वितीय कैबिनेट सचिव रहे। उसके तुरंत बाद ३१ जुलाई १९५७ से १५ सितंबर १९६२ तक उन्होने ओडिशा के राज्यपाल का कार्य सम्भाला। इसी दौरान १९६० में ओडिशा का कटक का राजभवन, लाल बाग महल, को कटक से भुवनेश्वर स्थानांतरित कर दिया गया और भारतीय रेड क्रॉस सोसाइटी को लाल बाग महल की इमारत को बच्चों के अस्पताल के रूप में उपयोग करने के लिए दान कर दी गई। राज्य में आपातकाल के दौरान २५ फ़रवरी १९६१ से २३ जून १९६१ तक उन्होंने किसी भी सलाहकार के बिना राज्य प्रशासन का संचालन किया।
नेल्सन मंडेला अन्तर्राष्ट्रीय दिवस

नेल्सन मंडेला अन्तर्राष्ट्रीय दिवस प्रति वर्ष 18 जुलाई को संयुक्त राष्ट्र द्वारा शान्ति के लिये नोबल पुरस्कार विजेता पूर्व दक्षिण अफ्रीकी राष्ट्रपति नेल्सन मंडेला के जन्म दिवस की यादगार के रूप में मनाया जाता है। इसका निर्णय 18 जुलाई 2010 को, जब मंडेला 92 वर्ष के हुए तब से प्रति वर्ष मनाने के लिये लिया गया था। संयुक्त राष्ट्र महासभा के अध्यक्ष अली ट्रेकी ने बताया कि यह निर्णय एक ऐसे महान व्यक्ति को सम्मानित करने के लिये लिया गया जिसने आम लोगों की भलाई के लिये न सिर्फ़ काम किया अपितु उसकी कीमत भी चुकायी। मंडेला ने अपने जीवन की सबसे ज्यादा उम्र (27 साल) क़ैद में बितायी। क़ैद के दौरान वे अधिकांश समय केप टाउन के किनारे बसे कुख्यात रॉबेन द्वीप बन्दीगृह में रहे। उनके 91वें जन्म दिवस पर संयुक्त राष्ट्र महासचिव बान की मून ने कहा था - "मंडेला संयुक्त राष्ट्र में उच्च आदर्शों के प्रतीक हैं। मंडेला को यह सम्मान शान्ति स्थापना, रंगभेद उन्मूलन, मानवाधिकारों की रक्षा और लैंगिक समानता की स्थापना के लिये किये गये उनके सतत प्रयासों के लिये दिया जा रहा है।"
रोगोस्की कुण्डली

रोगोस्की कुण्डली (Rogowski coil) टोरॉयड के आकार में बनायी गयी तार की एक कुण्डली है जिसका उपयोग किसी तार या केबल में से प्रवाहित प्रत्यावर्ती धारा (ए सी) I(t) को मापने के काम आती है। सामने के चित्र को देखें। इसमें एक रोगोस्की कुण्डली है जो एक केबल को घेरे हुए है जिसमें प्रवाहित ए सी को मापना है।  इस कुण्डली में उत्पन्न वोल्टता  v(t) को एक इन्टीग्रेटर परिपथ से जोड़ा जाता है जो इन्टिग्रेट करके Vₒᵤₜ(t) देता है जो केबल की धारा I(t) के समानुपाती होती है।
प्रायिकता मान

संभाव्यता मान (प्रोबैब्लिटी वैल्यू / पी-वैल्यू) सांख्यिकी आंकड़ा परीक्षण में दिए गए सांख्यिकीय प्रतिरूप में संभाव्यता का मान होता है। यह नल परिकल्पना के विरुद्ध कितना प्रमाण उपस्थित है, इस बात को दर्शाता है। यह बताता है कि नल संकल्पना के सही होने पर दो तुलना किए गए समूहों के आंकड़ों का माध्य बड़ा होगा अथवा  वास्तविक संभाव्यता के बराबर होगा। 
शोध के अनेक क्षेत्रों में सांख्यिकीय संकल्पना परीक्षण में संभाव्यता मान का उपयोग बहुत आम है। 
जैसे कि भौतिकी, अर्थशास्त्र, वित्त, राजनीति विज्ञान, मनोविज्ञान आदि में। 
इसी तरह जीवविज्ञान, अपराध न्याय, अपराधशास्त्र, तथा समाजशास्त्र में भी इसका उपयोग होता है।
सलीम मुकद्दम

सलीम मुकद्दम (अंग्रेज़ी: Saleem Mukaddem) एक क्रिकेट खिलाड़ी है जो बरमूडा क्रिकेट टीम के लिए खेलते हैं। इन्होंने अपने एक दिवसीय अंतर्राष्ट्रीय क्रिकेट कैरियर की शुरुआत २००६ में की थी। इन्होंने २००६ से २००९ तक कुल २० मैच खेले जिसमें ३३१ रन बनाए।
एसजे-10

चीन ने एसजे-10 उपग्रह का सफल प्रक्षेपण किया।

परिचय

चीन ने 5 अप्रैल 2016 पुन: प्राप्त किए जा सकने वाले वैज्ञानिक अनुसंधान उपग्रह एसजे-10 (Shijian -10) का प्रक्षेपण किया।
इसका प्रक्षेपण उत्तरपश्चिमी चीन के गोबी मरूस्थल स्थित जिउक्वाल उपग्रह प्रक्षेपण केंद्र से लॉन्ग मार्च 2-डी रॉकेट के जरिए किया गया। इसका उद्देश्य सूक्ष्म गुरूत्व और अंतरिक्ष जीवन विज्ञान का अध्ययन करने में वैज्ञानिकों की मदद करना है।
सीएएस (CAS) कार्यक्रम के चार वैज्ञानिक उपग्रहों में से एसजे-10 दूसरा वैज्ञानिक उपग्रह है और यह अन्यों से इस बात में अलग है कि यह लौटकर आ सकता है। पिछले कुछ दशकों में चीन की ओर से प्रक्षेपित किया गया यह ऐसा 25वां उपग्रह है, जिसे वापस प्राप्त किया जा सकता है।

एसजे-10 पर होने वाले प्रयोग

अंतरिक्ष में रहने के दौरान यह कुल 19 प्रयोगों को अंजाम देगा, जिनमें सूक्ष्म गुरूत्व द्रव भौतिकी, सूक्ष्म गुरूत्व दहन, अंतरिक्षीय पदार्थ, अंतरिक्ष विकिरण प्रभाव, सूक्ष्म गुरूत्व जैविक प्रभाव और अंतरिक्ष जैव-तकनीक से जुड़े प्रयोग शामिल होंगे। इसके बाद यह नतीजों के साथ पृथ्वी पर लौट आएगा।
इनमें एक प्रयोग के तहत सूक्ष्म गुरूत्व के अंतर्गत चूहे के भ्रूण के शुरुआती चरण के विकास का भी अध्ययन किया जाएगा ताकि अंतरिक्ष में मानवीय प्रजनन पर प्रकाश डाला जा सके।
इसके अलावा एक अध्ययन के तहत मधुमक्खियों और चूहे की कोशिकाओं की जीन संबंधी स्थिरता पर विकिरण के प्रभाव का अध्ययन किया जाएगा।
एसजे-10 पर किए जाने वाले सभी प्रयोग पूरी तरह नए हैं और इन्हें देश या विदेश में कभी अंजाम नहीं दिया गया है।
चित्रा मंडल

जीवनी

मंडल ने भारतीय विज्ञान संस्थान, बैंगलोर से अपनी पीएचडी की, जैव-जैविक रसायन विज्ञान के क्षेत्र मे।

पुरस्कार

मंडल को जेसी बोस नेशनल फैलोशिप से सम्मानित किया गया है जो भारत में उत्कृष्ट प्रदर्शन के लिए वैज्ञानिकों को दिया जाता है।
दरबारा सिंह

दरबारा सिंह पंजाब के पूर्व मुख्यमंत्री हैं | वे पूर्व राजस्थान के राज्यपाल थे |
मालकांगनी

मालकांगनी एक औषधीय पादप है जिसका वानस्पतिक नाम सिलीस्ट्र स पैनिकुलेटा (Celastrus paniculatus) है। पीले फलवाली यह विशाल आरोही झाड़ी भारत के समस्त पहाड़ी स्थानों में पाई जाती है। इसके बीज भूरे होते हैं तथा सिन्दूरी बीज चोल से ढंके होते हैं। इसकी पत्तियां आर्तवजनक होती हैं। पत्तियों का रस अफीम विषाक्तता में प्रतिकारक के रूप में प्रयुक्त होता है। इसका छाल गर्भस्रावक है। इसके बीज तिक्त, रेचक, वामक तथा बल्य होते हैं। ये आमवात, गठिया, विभिन्न ज्वरों में उत्तेजक तथा स्वेदजनक के रूप में प्रयुक्त होते हैं। यह अधकपारी, पक्षघात एवं मनोवसाद में भी उपयोगी है।
तंतु (संगीत)

तंतु (string) या तार (chord) सितार, गिटार, ज़िथर, संतूर जैसे तंतुवाद्यों में कम्पन द्वारा ध्वनि उत्पन्न करने वाला तत्व होता है। यह तंतु किसी लचीली सामग्री का बना हुआ एक लम्बा व पतला तार होता है जिसे वाद्य में तनाव की ऐसी स्थिति में रखा जाता है जिस में उसे छेड़ने पर वह स्वतंत्र लेकिन नियंत्रित रूप से कम्पन कर सके। ऐसे तंतु अक्सर नायलॉन, इस्पात या आंततंतु जैसी एक ही सामग्री का बना होता है लेकिन कभी-कभी इसे एक सामग्री के तार के ऊपर कस कर किसी अन्य सामग्री के पतले तार को घुमाकर भी बनाया जाता है, जिस से तंतु में अधिक लचीलापन आ जाता है और उस से उत्पन्न ध्वनि के तारत्व (pitch) को अधिक सरलता से निर्धारित करा जा सकता है।
कौउदुला राष्ट्रीय उद्यान

भौतिक विशेषताऐं

इस क्षेत्र में उत्तर-पूर्व मॉनसून से बारिश सहित 1,500-2,000 मिलीमीटर (59 -79 इंच) की वार्षिक वर्षा होती है।  शुष्क अवधि अप्रैल से अक्टूबर तक बनी हुई है । तापमान 20.6 डिग्री सेल्सियस (69.1 डिग्री फारेनहाइट) से 34.5 डिग्री सेल्सियस (94.1 डिग्री फारेनहाइट) तक है। बरसात के मौसम के दौरान कई पौधे और घास प्रजातियां अच्छी तरह से बढ़ती हैं जबकि शुष्क अवधि में भी भोजन और पानी की एक बहुतायत, पार्क में बड़ी संख्या में जड़ी-बूटियों को आकर्षित करती है।

फ्लोरा

पार्क की वनस्पति श्रीलंका के शुष्क सदाबहार जंगलों का प्रतिनिधित्व करती है। चेना की खेती और घास के मैदान चारों ओर घिरे हैं ।

पशुवर्ग

पार्क में दर्ज की गई जीवित प्रजातियों में स्तनधारियों की 24 प्रजातियां, सरीसृप की 25 प्रजातियां, मछली की 26 प्रजातियां, और पक्षी की 160 प्रजातियां शामिल हैं। सूखे की अवधि में श्रीलंकाई हाथियों को पीने और खाने के लिए मिननेरिया टैंक में ले जाया जाता है। सितंबर के महीने में हाथियों को पानी और भोजन की तलाश में कौडुल्ला टैंक में ले जाया जाता है । बढ़ते मानव-हाथी संघर्ष के बावजूद, सूखे क्षेत्र में हाथियों की संख्या में वृद्धि हुई और 211 व्यक्तियों को हाल ही में 2008 में कौडुला में गिना गया | कौडुला नेशनल पार्क उन साइटों में से एक है जहां श्रीलंका हिरण पाए जाते हैं । अपनी मां द्वारा छोड़े गए दो महीने के हिरण बछड़े की खोज के बाद, ऐसा माना जाता है कि कौडुला शायद श्रीलंका में के लिए एकमात्र राष्ट्रीय उद्यान है।

संरक्षण

यह बताया गया है कि आक्रमणकारी, विदेशी प्रजातियों जैसे लंताना कैमरा का फैलाव पार्क के वन्यजीवन के लिए खतरा पैदा कर रहा है । कौडुल्ला-मिननेरिया जंगल गलियारा को कौडुल्ला को मिनरिया नेशनल पार्क से जोड़ने के लिए 2004 में वन्यजीव अभयारण्य घोषित किया गया था |
ये दिल सुन रहा है

कहानी

ये कहानी पटना में रहने वाले दो प्रेमियों की है। पूर्वी (अपर्णा दीक्षित) एक पढ़ी लिखी लड़की है, जिसके माता-पिता आईएएस अफसर हैं, वहीं अर्जुन (नवी भंगु) वो सब कुछ है, जिससे पूर्वी नफरत करती है। इसके अलावा वो एक गुंडे, बच्चा यादव का बेटा है। दोनों एक ही कॉलेज में पढ़ते हैं, और उन दोनों में प्यार हो जाता है।
बांग्लादेश मुक्ति संग्राम के समय महिलाओं के साथ बलात्कार

सन १९७१ के बांग्लादेश मुक्ति युद्ध के समय पाकिस्तान की सेना जमात ए इस्लामी के बंगाली रजकरों ने बांग्लादेश की २ से ४ लाख स्त्रियों के साथ बलात्कार किया। इसके लिये विधिवत उच्चस्तरीय योजना बनायी गयी थी और फतवा जारी किया गया था।
दर्जी

"दर्जी" शब्द को English मे Tailor कहा जाता है और सिलाई को English मे Stich / Tailoring कहा जाता है
संस्कृत भाषा में दर्जी को सूचिक कहा जाता है, जो सुई को कपड़े में चुभाने से सिलाई करता था थाhttps://hindi.speakingtree.in/blog/-%E0%A4%B8%E0%A5%82%E0%A4%88- कपड़े सील ने 
दरअसल दर्ज़ी शब्द एक उर्दू शब्द ही है और इसका कोई हिंदी शब्द है ही नहीं।
कृष्ण एन. शर्मा

पृष्ठभूमि

इनका जन्म उत्तर प्रदेश, भारत के मऊ जिले के मोहम्मदाबाद गोहना नामक कस्बे में हुआ. इनकी प्रारंभिक शिक्षा-दीक्षा भी यहीं हुई.

कार्य का इतिहास

कृष्ण एन. शर्मा ने २००७ से प्रयागराज के जीवन ज्योति इंस्टिट्यूट ऑफ़ मेडिकल साइंसेज में सर्वप्रथम बतौर सहायक व्याख्याता, तत्पश्चात बतौर विभागाध्यक्ष एवं अंततः बतौर उप-प्राचार्य कार्य किया. इसके बाद वह कैमरून के सेंट लुइस विश्वविद्यालय में बतौर डीन एवं तत्पश्चात विक्टोरिया विश्वविद्यालय, कम्पाला के स्वास्थ्य विज्ञान संकाय में डीन बने.

लेखन यात्रा

डॉ. शर्मा के लेखन कि शुरुवात २००५ में मऊ जिले में हुई. चिकित्सा, स्वास्थ्य विज्ञान, संगीत एवं साहित्य पर इनकी १०० से अधिक पुस्तकें प्रकाशित हो चुकी हैं. तथा उनमें से कुछ पुस्तकें अमेज़न की बेस्टसेलर सूची में भी आ चुकी हैं.
रामलक्ष्मण

करियर

एजेंट विनोद से शुरुआत कर उन्होंने कई फिल्मों में संगीत दिया जिसमें हम से बढ़कर कौन (1981) सुन सजना (1982) दीवाना तेरे नाम का (1987) शामिल हैं। इस वक्त में वह अधिकतर उषा मंगेशकर को गायिका के रूप लेते थे। लेकिन 1988 तक आते-आते उनके द्वारा संगीतबद्ध फिल्में "सी" ग्रेड की हो गई थी। 1989 की मैंने प्यार किया से उन्होंने कई वर्षों बाद सफलता का स्वाद चखा। इसके लिये उन्होंने फ़िल्मफ़ेयर सर्वश्रेष्ठ संगीतकार पुरस्कार प्राप्त किया था। इस फिल्म से उन्हें सलमान खान की आवाज के रूप कई सालों के लिये एस॰ पी॰ बालसुब्रमण्यम को लोकप्रिय करने और लता मंगेशकर को दोबारा बढ़ावा देने के लिये भी जाना जाता है।
मैंने प्यार किया के बाद उन्होंने पत्थर के फूल (1991) से मशहूर संगीत दिया। इसके अलावा पुलिस पब्लिक (1990), 100 डेज़ (1991),  दिल की बाज़ी (1993), प्रेम शक्ति (1994) जैसी सरीखी फिल्मों का संगीत कोई खास लोकप्रिय नहीं रहा। 1994 में हम आपके हैं कौन से उनका एक और सफल साउंडट्रैक रहा। इसके बाद हम साथ साथ हैं (1999) को छोड़कर उनकी कोई फिल्म यादगार नहीं है।
जिनप्रभ सूरि

जिनप्रभ सूरि ईसवी सन् की १४वीं शताब्दी में एक असाधारण प्रतिभाशाली जैन आचार्य हो गए हैं। मुगल बादशाह अकबर के दरबार में जो स्थान जगद्गुरु हीरविजय सूरि को प्राप्त था, वही स्थान तुगलक सुलतान मुहम्मदशाह के दरबार में जिनप्रभ सूरि का था।
जिनप्रभ सूरि लघु खरतर गच्छ के प्रवर्तक जिनसिंह सूरि के प्रधान शिष्य थे। संस्कृत, प्राकृत और अपभ्रंश में विविध विषयों पर इन्होंने महत्वपूर्ण ग्रंथ लिखे हैं। प्रतिदिन किसी अभिनव काव्य की रचना करने के पश्चात् ही आहारग्रहण करने का उनका नियम था। उनके जीवनकाल में बघेला वंश का अंत, गुजरात का मुसलमान बादशाहों के अधिकार में चला जाना, दिल्ली में मुगल सल्तनत का आरंभ आदि अनेक रोमांचकारी ऐतिहासिक घटनाएँ घटी थीं।
जिनप्रभ सूरि को भ्रमण का बहुत शौक था तथा गुजरात, राजस्थान, मालवा, मध्यप्रदेश, बरार, दक्षिण, कर्णाटक, तेलंगाना, बिहार, अवध, उत्तर प्रदेश और पंजाब आदि स्थानों की यात्राएँ इन्होंने की थीं। अपने विविध तीर्थकाल में इस भ्रमण का विस्तृत वृतांत जिनप्रभ सूरि संकलित किया है। इस वृत्तांत के अनुसार विक्रम संवत् १२५ (११९९ ई.) में सुलतान अलाउद्दीन के छोटे भाई उल्लू खाँ (अलफ खाँ) ने दिल्ली से गुजरात पर आक्रमण किया। उस समय चित्तौड़ के नरेश समरसिंह ने उल्लू खाँ को दंड देकर मेवाड़ की रक्षा की। विविध तीर्थकल्प में बनारस के मणिकणिंकाघाट तथा देववाराणसी, राजधानी वाराणसी, मदन वाराणसी और विजयवाराणसी का उल्लेख है। राजधानी वाराणसी में यवन रहते थे। आजकल का मदनपुरा ही मदन वाराणसी हो सकता है।
सिल्वरिन स्वर

जीवनी

सिल्वरिन स्वर का जन्म १२ नवंबर १९१० को शिलाँग के एक खासी ईसाई परिवार में हुआ था, पूर्वोत्तर भारतीय राज्य मेघालय की राजधानी। उन्होंने १९३२ में कलकत्ता विश्वविद्यालय के तहत, स्कॉटिश चर्च कॉलेज से स्नातक (बीए) किया। १९४४ में, स्वार को ब्रिटिश भारतीय सरकार के तहत सहायक नियंत्रक के रूप में चुना गया था।
अंधेर नगरी

कथानक

यह नाटक ६ अंकों में विभक्त है। इसमें अंक के बजाय दृश्य शब्द का प्रयोग किया गया है। 
पहले दृश्य में महंत अपने दो चेलों के साथ दिखाई पड़ते हैं जो अपने शिष्यों गोवर्धन दास और नारायण दास को पास के शहर में भिक्षा माँगने भेजते हैं। वे गोवर्धन दास को लोभ के बुरे परिणाम के प्रति सचेत करते हैं। 
दूसरे दृश्य में शहर के बाजार का दृश्य है जहाँ सबकुछ टके सेर बिक रहा है। गोवर्धन दास बाजार की यह कफैयत देखकर आनन्दित होता है और सात पैसे में ढाई सेर मिठाई लेकर अपने गुरु के पास लौट जाता है।
तीसरे दृश्य में महंत के पास दोनों शिष्य लौटते हैं। नारायण दास कुछ नहीं लाता है जबकि गोबर्धन दास ढाई सेर मिठाई लेकर आता है। महंत शहर में गुणी और अवगुणी को एक ही भाव मिलने की खबर सुनकर सचेत हो जाते हैं और अपने शिष्यों को तुरंत ही शहर छोड़ने को कहते हैं। वे कहते हैं-
"सेत सेत सब एक से, जहाँ कपूर कपास।
ऐसे देश कुदेस में, कबहूँ न कीजै बास।।"
नारायण दास उनकी बात मान लेता है जबकि गोवर्धन दास सस्ते स्वादिष्ट भोजन के लालच में वहीं रह जाने का फैसला करता है।
चौथे दृश्य में अंधेर नगरी के चौपट राजा के दरबार और न्याय का चित्रण है। शराब में डूबा राजा फरियादी के बकरी दबने की शिकायत पर बनिया से शुरु होकर कारीगर, चूनेवाले, भिश्ती, कसाई और गड़रिया से होते हुए कोतवाल तक जा पहुंचता है और उसे फांसी की सजा सुना देता है। 
पाँचवें दृश्य में मिठाई खाते और प्रसन्न होते मोटे हो गए गोवर्धन दास को चार सिपाही पकड़कर फांसी देने के लिए ले जाते हैं। वे उसे बताते हैं कि बकरी मरी इसलिए न्याय की खातिर किसी को तो फाँसी पर जरूर चढ़ाया जाना चाहिए। जब दुबले कोतवाल के गले से फांसी का फँदा बड़ा निकला तो राजा ने किसी मोटे को फाँसी देने का हुक्म दे दिया।
छठे दृश्य में शमशान में गोवर्धन दास को फाँसी देने की तैयारी पूरी हो गयी है। तभी उसके गुरु महंत जी आकर उसके कान में कुछ मंत्र देते हैं। इसके बाद गुरु शिष्य दोनों फाँसी पर चढ़ने की उतावली दिखाते हैं। राजा यह सुनकर कि इस शुभ सइयत में फाँसी चढ़ने वाला सीधा बैकुंठ जाएगा स्वयं को ही फाँसी पर चढ़ाने की आज्ञा देता है। इस तरह अन्यायी और मूर्ख राजा स्वतः ही नष्ट हो जाता है।
फैज़ल ख़ान

निजी जीवन

फैज़ल का जन्म १९९९ में मुंबई में हुआ। वे १० वी कक्षा के विद्यार्थी है। इनके पिता एक ऑटो रिक्शा चालक हैं।
सूर्यप्रकाश चतुर्वेदी

सूर्यप्रकाश चतुर्वेदी (जन्म-7 नवम्बर, 1937 ई॰) एक क्रिकेट समीक्षक, लेखक और इतिहासकार हैं। वे हिन्दी में क्रिकेट पर लिखने वालों में अग्रगण्य लेखक हैं।

जीवन-परिचय

सूर्यप्रकाश चतुर्वेदी का जन्म 7 नवम्बर, 1937 ई॰ को इंदौर (मध्य प्रदेश) में हुआ। वे इंदौर के गवर्नमेंट आर्ट्स एंड कॉमर्स कॉलेज में अंग्रेजी के प्रोफेसर थे। वहाँ उन्होंने पैंतीस साल तक पढ़ाया। उन्होंने कॉलेजियम स्तर पर क्रिकेट खेला, इंदौर विश्वविद्यालय और क्रिश्चियन कॉलेज, इंदौर में मध्य क्रम के बल्लेबाज के रूप में प्रतिनिधित्व किया। उन्होंने इंदौर संभागीय क्रिकेट एसोसिएशन के लिए आठ साल तक मानद सचिव तथा ISPORA (इंदौर स्पोर्ट्स राइटर्स एसोसिएशन) के अध्यक्ष के रूप में पाँच साल तक काम किया। वे आकाशवाणी और दूरदर्शन पर एवं यू॰जी॰सी॰ के कार्यक्रमों में उद्घोषणा के अतिरिक्त क्रिकेट का विश्लेषण भी करते रहे हैं।

लेखन-कार्य

पेशे से प्राध्यापक होने के बावजूद क्रिकेट के प्रति अपनी विशिष्ट अभिरुचि के कारण प्रो॰ सूर्यप्रकाश चतुर्वेदी विगत लगभग चार दशकों से देश के विभिन्न पत्र-पत्रिकाओं में क्रिकेट पर हिन्दी में प्रामाणिक तौर पर लिखते रहे हैं। आरम्भ में खेल-रिपोर्टों के बाद उन्होंने धर्मयुग, साप्ताहिक हिंदुस्तान, रविवार (पत्रिका) जैसी प्रसिद्ध पत्रिकाओं के लिए और जनसत्ता, नवभारत टाइम्स और दैनिक भास्कर जैसे अखबारों के लिए भी लिखा। उन्होंने विजय हजारे की पुस्तक 'मैं और मेरे समकालीन' के हिन्दी अनुवाद के साथ शुरुआत की। प्रो॰ चतुर्वेदी के लेखन से पूर्व क्रिकेट जैसे लोकप्रिय खेल के इतिहास और विकास पर हिन्दी में कोई पुस्तक उपलब्ध नहीं थी। उन्होंने इस लोकप्रिय खेल से सम्बद्ध इतिहासनुमा पुस्तकों के अतिरिक्त विभिन्न खिलाड़ियों एवं अंपायरों के जीवन एवं उपलब्धियों पर केंद्रित पुस्तकें भी लिखी हैं।
२८९८ ईसा पूर्व

२८९८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८९८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२४३५ ईसा पूर्व

२४३५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४३५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जया माधवन

जीवनी

जया माधवन का जन्म मद्रास , भारत में , नारायणस्वामी और विसालम में हुआ था।  वह चार भाई-बहनों में से एक है जिनमें से एक फिल्म-निर्माता कार्तिक गणेश है। इनकी  शादी कर्नाटक के संगीतकार माधवन गोपालारत्नम से हुई है और उनके दो बच्चे हैं।   वह वर्तमान में चेन्नई में रहती है।  वह सीता दोरास्वामी की पोती हैं।

काम

उनके पहले उपन्यास, सीता एंड द फॉरेस्ट बैंडिट्स ,  को 2001 में चिल्ड्रन बुक ट्रस्ट की ऑल इंडिया प्रतियोगिता फॉर राइटर्स ऑफ चिल्ड्रन बुक्स में प्रथम पुरस्कार से सम्मानित किया गया था।  युवा वयस्कों के लिए उनकी दूसरी किताब कबीर द वीवर कवि एक भारी शोध समर्थित उपन्यास है  जो युवा वयस्कों के लिए शीर्ष 15 रीडिंग आईएसटी तक पहुंच रहा है   और इसे तूलिका प्रकाशन द्वारा प्रकाशित किया गया था।   वयस्कों के लिए उनकी लघु कहानियां और कविताएं यूनिसुन के एंथोलॉजी और दक्षिण एशियाई साहित्यिक जर्नल में प्रकाशित हुई हैं ।   वह द न्यू इंडियन एक्सप्रेस के लिए "लोनी लाइफ" नामक एक साप्ताहिक कॉलम चलाती हैं और वर्तमान में अपने तीसरे उपन्यास पर काम कर रही हैं।
बागा नदिका

बागा नदिका भारत के गोवा राज्य में एक ज्वारनदीमुख (ऍस्चुएरी) है जो बागा कस्बे के निकट 15°33′48″N 73°44′55″E निर्देशांकों पर स्थित है। यह नदिका बागा तट के उत्तरी कोने पर अरब सागर में मिलती है। बागा नदिका के मुहाने के निकट से पणजी और कालनगूट के लिए बसें चलती हैं।
रंजना देसाई

न्यायमूर्ति रंजना प्रकाश देसाई (जन्म: 30 अक्टूबर 1949) सुप्रीम कोर्ट की न्यायाधीश हैं। 13 सितंबर 2011 को वे इस पद पर नियुक्त हुई हैं।
श्रीमती देसाई का जन्म 30 अक्टूबर 1949 को हुआ था। वे 1970 में एल्फिंस्टन कॉलेज मुंबई से कला में स्नातक और 1973 में गवर्नमेंट लॉ कॉलेज, मुंबई से कानून में स्नातक की परीक्षा उत्तीर्ण की। वे 30 जुलाई 1973 को कानूनी पेशे में शामिल हो गयी। 1979 में उन्हें सरकारी अधिवक्ता के रूप में नियुक्त किया गया। 1986 में निवारक नजरबंदी के मामलों के लिए विशेष लोक अभियोजक के रूप में उनकी नियुक्ति हुई। वे 1 नवम्बर 1995 को सरकारी अधिवक्ता, अपीलीय साइड, मुंबई उच्च न्यायालय के पद पर नियुक्त हुई और 15 अप्रैल 1996 को उन्हें मुंबई उच्च न्यायालय का न्यायाधीश बनाया गया। 13 सितंबर 2011 को उनकी नियुक्ति सुप्रीम कोर्ट की न्यायाधीश के रूप में हुई।
भारतीय म्यूचुअल फंड

भारतीय म्यूचुअल फंड भारत का म्यूच्युअल फंड उद्योग है। इसकी शुरूआत भारत में 1964 में भारत सरकार द्वारा यूनिट ट्रस्ट ऑफ इंडिया की स्थापना से हुई। यूनिट ट्रस्ट ऑफ इंडिया अभी भी भारत का एक अग्रिणी म्यूच्युअल फंड है। इसका नियंत्रण एक खास कानून, यूनिट ट्रस्ट ऑफ इंडिया एक्ट, 1963 के द्वारा होता है।
इस उद्योग को 1987 में सरकारी बैंको और बीमा कम्पनियो के लिये खोला गया। अब तक 6 सरकारी बैंको ने अपने म्यूच्युअल फंड शुरू किये है, तथा दो इंश्योरैंस कम्‍पनियां एलआईसी (LIC) और जीआईसी (GIC) ने भी अपने फंड शुरू किये है। भारतीय प्रतिभूति और विनिमय बोर्ड (SEBI) ने Mutual Fund (Regulation) 1993, के तहत भारत में पहली बार म्यूच्युअल फंड उद्योग के लिये एक comprehensive regulatory framework बनाया। तब से अब तक काफी सारे निजी और सरकारी म्यूच्युअल फंडो की स्थापना हो चुकी है।

म्यूच्युअल फंड

सभी विकसित देशो की तरह भारत मे भी म्यूच्युअल फंड में निवेश तेजी से बढ़ रहा है। इसके कई कारण है। म्यूच्युअल फंड निवेशकों को शेयर बाज़ार में निवेश का एक सस्ता और आसान तरीका प्रदान करते है, म्यूच्युअल फंड के माध्यम से आम निवेशकों को विविधीकरण (diversification) और वित्तीय नियंत्रण (money management) का फायदा आसानी से मिल जाता है। इस तरह की सुविधा पहले केवल उन ही लोगों को मिल पाती थी जिनके पास या तो बहुत सम्पत्ति होती थी या उन्हें पूंजी बाज़ार की तकनीकी जानकारी होती थी।

उद्योग के दौर

भारतीय म्यूच्युअल फंड उद्योग तीन दौरो से गुज़र चुका है।

1964 से 1987

पहला दौर था 1964 से 1987 का जब यूनिट ट्रस्ट औफ इंडिया ही बाज़ार में अकेला खिलाडी था। दूसरा, 1988 के अंत तक इसके पास रु 6,700 करोड की सम्पत्ति थी।

1993 से अबतक

तीसरे दौऱ की शुरुआत 1993 में निजी और विदेशी बैंकोँ के आने से हुई। भारतीय प्रतिभूति और विनिमय बोर्ड (Securities and Exchange Board of India - SEBI) ने 1993 में भारत में पहली बार Mutual Fund and Asset Management Companies के लिये ढाचा परिभाषित किया। कई निजी म्यूच्युअल फंड की स्थापना 1993 और 1994 में हुई। तब से बाज़ार में निजी म्यूच्युअल फंडोँ मे काफी बढ़त हुई है। कोठारी पायोनियर म्यूच्युअल फंड निजी क्षेत्र का पहला फंड था। इसके बाद से भारत में म्यूच्युअल फंड उद्योग ने काफी तरक्की की। सन 2000 के अंत तक 32 फंड रु 1,13,005 करोड़ का प्रबन्धन कर रहे थे। अभी (2006 में) भारत में 34 म्यूच्युअल फंड संस्थान है।
सन्नाक्जी

सन्नाक्जी एक ज़ायकेदार कोरियाई व्यंजन है। इसे बनाने के लिए सजीव अष्टबाहु को छोटे-छोटे टुकड़ों में काटते हैं। फिर इस कच्चे मांस में तिल एवं तिल का तेल मिला कर परोसते हैं। काटे जाने के बावजूद अष्टबाहु के अवशेष लंबे समय के लिए कुलबुलाहट करते हैं, जिससे इस पकवान को खाने का मज़ा बढ़ जाता है। गले से उतरते समय खाने वाले को ऐसा प्रतीत होता है जैसे यह अवशेष उससे लड़ रहे हों।
पित्त

शरीररचना-विज्ञान तथा पाचन के सन्दर्भ में, पित्त (Bile या gall) गहरे हरे या पीले रंग का द्रव है जो पाचन में सहायक होता है। यह कशेरुक प्राणियों के यकृत (लीवर) में बनता है। मानव के शरीर में यकृत द्वारा पित्त का सतत उत्पादन होता रहता है जो पित्ताशय में एकत्र होता रहता है। इसका pH मान 7.7 होता है
इनसैट-3सी

लॉन्च

इनसैट-3सी एरियन 4 प्रक्षेपण वाहन पर एरियानस्पेस द्वारा भारतीय समयानुसार सुबह 5:17 बजे दक्षिण अमेरिका के फ्रेंच गयाना से लॉन्च किया गया था। इनसैट-3सी को लॉंच के 21 मिनट बाद भू-तुल्यकालिक स्थानांतरण कक्षा में छोड़ा गया। जिसमें 570 किमी की क्षैतिज दूरी और 35,920 किलोमीटर की एपोजी दूरी और भूमध्य रेखा के सापेक्ष 4 डिग्री का झुकाव था। इनसैट-3सी के 4 युक्तिचालन के बाद 1 फरवरी, 2002 को इसे अपने अंतिम तीन अक्ष स्थिर मोड में डाल दिया गया था।
दमित्रोव

दमित्रोव एक रुसी नगर है। यह मास्को ओब्लास्ट की दिमित्रोव्सकी डिस्ट्रिक्ट, का प्रशासनिक केंद्र भी है।
मुरिया

मुरिया, छत्तीसगढ़ राज्य के कोंडागाँव, नारायणपुर, जगदलपुर दंतेवाड़ा, सुकमा जिला में बहुतायात में पायी जाने वाली एक जनजाति |
गनोगा झील

स्वरूप

यह झील एलेघेनी पठार पर +२२६० फुट (६९० मीटर) की ऊंचाई पर स्थित है। यह लंबा संकीर्ण अंडाकार झील है। १९१७ में पेंसिल्वेनिया जल संसाधन इन्वेंटरी रिपोर्ट के अनुसार, अपने सबसे बड़े रूप में यह झील ३७२० (+११३० मीटर) से १०२५ फीट (०.७०५ मील या १.१३५ किलोमीटर) फीट (मीटर ३१२) तक विस्तृत और १३ फीट (४.० मीटर) (अधिकतम गहरा) से १० फीट (३.० मीटरतक औसतन गहरा होता है। इस झील]] का जल निकासी बेसिन १.५ वर्ग मील (३.९ का एक क्षेत्र है।) किलोमीटर है और इसकी क्षमता ३७३ एकड़ फीट (४६०.००० एम ३) (१२१,५००,००० अमेरिकी गैलन या ४५९,९००,००० लीटर है, १०१,२००,००० शाही गैलन)।